Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Szintén az előző beszámolóban javasoltuk a végrehajtásról szóló 1994. évi LIII. törvény módosítását oly módon,
Paragraph Index: 32

1993. évi törvény módosítását a benne foglalt az emberi jogok garanciarendszerének megerősítése érdekében. Indítványoztuk a szabadságkorlátozás leghosszabb időtartamának meghatározását, továbbá azt, hogy vizsgáltassa meg a büntetés-végrehajtási intézetben a fogvatartás gyakorlatát, és gondoskodjon arról, hogy az idegenrendészeti őrizet végrehajtásának módja összhangba kerüljön a jogintézmény céljával. A belügyminiszter és az igazságügy-miniszter megígérte, hogy az állampolgári jogok biztosa által javasolt törvénymódosításokat 1998 első félévében az Országgyűlés elé terjesztik. Megállapítottuk azt is, hogy bár a határőrség országos parancsnoka elfogadta a közösségi szálláson dolgozó állomány tagjai számára az indokolt veszélyességi pótlék megállapítását, de az erre vonatkozó belügyminiszteri rendelet módosítása nem készült el. Az idegenrendészettel kapcsolatban 1997-ben új típusú panaszok vizsgálatára is sor került. Panaszosaink között volt olyan külföldi állampolgár, akit hibás adatrögzítés miatt akadályoztak meg abban, hogy az országot elhagyja. Az állampolgári jogok biztosa ezért ajánlásában arra kérte a belügyminisztert, hogy kezdeményezze a hatályos kormányrendelet kiegészítését, a központi idegenrendészeti nyilvántartásban tévesen, illetve hibásan szereplő adatok 1999/18/II. szám észlelése esetén követendő eljárással. A belügyminiszter ígérete szerint a rendelet kiegészítését a menedékjogról szóló törvény elfogadását követő jogszabály-revízió során valósítják meg (OBH 2523/1997). Egy másik külföldi panaszos ügyének vizsgálata során az országgyűlési biztos megállapította, hogy a büntetőeljárás alatt álló külföldi esetében — amennyiben az ügyészség által előírt és engedélyezett biztosítékot letétbe helyezte — nem kell külön engedélyhez kötni az ország elhagyását. Erre ajánlásban hívta fel a határőrség országos parancsnokának figyelmét. A határőrség országos parancsnoka az ajánlást elfogadta, és a helyes jogértelmezésről körlevelet bocsátott ki (OBH 2523/1997). Az idegenrendészeti tárgyú panaszok sajátos csoportját jelentik azok, amelyekben az állampolgári jogok országgyűlési biztosa, illetve általános helyettese a szabálysértés vagy bűncselekmény elkövetése miatt kiutasított külföldi állampolgárok ügyeiben az Alkotmány 15. §-ában szabályozott, a házasság és család védelméhez való jog érvényesülését vizsgálták. Ezekben az ügyekben feltárt alkotmányos visszásságok jellemzője, hogy az Alkotmány 2. § (1) bekezdésében szabályozott jogállamhoz, valamint a 15. §-ban szabályozott a házasság és család védelméhez való jogok konkurálása esetén, utóbbi érvényesülésére az eljáró hatóságok nem fordítottak kellő gondot. Jelentéseikben mind az állampolgári jogok országgyűlési biztosa, mind általános helyettese felhívták az eljáró hatóságok figyelmét arra, hogy Magyarország csatlakozott az Emberi Jogok Európai Egyezményéhez (1993. évi XXXI. tv.). Az Emberi Jogok Európai Bírósága az Egyezmény családi élethez való jogot rögzítő 8. cikkét értelmezve megállapította, hogy a családi élethez való jog házaspárok esetében az együttéléshez való jogot is magában foglalja, továbbá, hogy a külföldi házastárs kiutasítása esetén a másik házastárs csak abban az esetben köteles őt követni, ha ez ésszerűen elvárható (Appl. 22535/65 X v. FRG, Appl. 5301/71 X v. UK.). A vizsgálatok rögzítették, hogy a jogorvoslati kérelmek elbírálásakor eljáró szervek nem kellő súllyal értékelték azt, hogy panaszosok és férjeik házasságban éltek, sőt azt sem, hogy az egyik házaspár kiskorú gyermeke magyar állampolgár. Arra sem voltak figyelemmel, hogy a házastársak, illetve a család mindent megtett annak érdekében, hogy együtt maradjanak (OBH 905/1995, 8712/1996). Az állampolgári jogok országgyűlési biztosa, illetve általános helyettese a belügyminiszterhez és igazságügy-miniszterekhez intézett ajánlásaikban rámutattak arra, hogy az alkotmányos visszásság megszüntetése a hatályos jogszabályok olyan módosításával érhető el, amely figyelembe veszi a házasfelek jogát az együttélésre, gyermekük nevelésére, továbbá a gyermek jogát arra, hogy családban éljen. A külföldi házastárs ellen — ha az életközösség fennáll és szülői kötelességeit is teljesíti — csak olyan szankciók alkalmazhatók, amelyek nem eredményezik a családi élet ellehetetlenülését, és nem sújtják a vétlen házastársat és a közös gyermeket is. Válaszukban a miniszterek tájékoztatták a biztosokat arról, hogy a Kormány jogalkotási programjában

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes